Source: https://ispis.sk/judikatura/KSKE/4Sd23/2012
Timestamp: 2020-04-09 20:04:28+00:00
Document Index: 3930354

Matched Legal Cases: ['§ 65', '§ 255', '§ 82', '§ 250', '§ 250', '§ 146', '§ 246', '§ 374', '§ 42', '§ 205', 'súd ', 'súd ', '§ 65', '§ 255', '§ 82', '§ 250']

KSKE 4 Sd 23/2012 - iSpis
iSpis Judikatúra – KSKE 4 Sd 23/2012
KS v Košiciach, dátum 19.07.2012, sp.zn. KSKE 4 Sd 23/2012
§ 65 zákona č. 461/2003 § 255 ods. 1 zákona č. 461/2003 § 82 zákona č. 461/2003 § 250m ods. 2 OSP § 250p OSP § 146 ods. 1 písm. c) OSP § 246c OSP § 374 ods. 4 OSP § 42 ods. 3 OSP § 205 ods. 1 OSP
Súd: Krajský súd Košice Spisová značka: 4Sd/23/2012 Identifikačné číslo súdneho spisu: 7012200721 Dátum vydania rozhodnutia: 20. 07. 2012 Meno a priezvisko sudcu, VSÚ: JUDr. Miroslava Klimová ECLI: ECLI:SK:KSKE:2012:7012200721.1
Uznesenie Krajský súd v Košiciach v právnej veci navrhovateľa I.. C. B. G. F. Á. K. P. J., Q. M.. L. Č.. X, L. M. Q., proti odporkyni Sociálnej poisťovni, ústredie, so sídlom v Bratislave, Ul. 29. augusta 8, v konaní o starobný dôchodok takto
O d m i e t a opravný prostriedok navrhovateľa zo dňa 28.05.2012 ako oneskorene podaný.
Návrhom zo dňa 28.05.2012 podaným na poštovú prepravu dňa 01.06.2012 sa navrhovateľ domáhal preskúmania rozhodnutia odporkyne zo dňa 06.02.2012 č. XXX XXX XXXX, ktorým odporkyňa podľa § 65, § 255 ods. 1 a § 82 zákona č. 461/2003 Z.z. o sociálnom poistení v znení neskorších predpisov priznala navrhovateľovi starobný dôchodok od 03.09.2011 v sume 173,30 eur mesačne.
Napadnuté rozhodnutie odporkyne, ktoré obsahovalo správne poučenie o mieste a lehote na podanie opravného prostriedku, navrhovateľ prevzal dňa 24.02.2012.
Lehota na podanie opravného prostriedku začala v zmysle § 250m ods. 2 O.s.p. plynúť dňa 25.2.2012 a pretože posledný deň tridsaťdňovej lehoty na podanie opravného prostriedku (25.3.2012) pripadol na nedeľu, lehota na podanie opravného prostriedku uplynula najbližší nasledujúci pracovný deň, teda dňa 26.03.2012.
Opravný prostriedok navrhovateľa bol podaný na poštovú prepravu dňa 01.06.2012, teda po uplynutí tridsaťdňovej lehoty od doručenia napadnutého rozhodnutia stanovenej na podanie opravného prostriedku.